**Rámcová dohoda**

**(ďalej len „rámcová dohoda“)**

na dodanie tovaru uzatvorená podľa ustanovenia § 269 ods. 2 zákona č. 513/1991 Zb. Obchodný zákonník v platnom znení v spojení s § 5 ods. 2 písm. g) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov medzi:

1. **Objednávateľ: Slovenský stolnotenisový zväz**

Sídlo: Černockého 6

IČO: 308 06 836

Zastúpený: PhDr. Zdenko Kríž – predseda SSTZ

DIČ: 2020880884

IČ DPH: SK2020880884

Bankové spojenie: Slovenská sporiteľňa, a.s.

IBAN: SK0909000000005165118018

SWIFT: GIBASKBX

(ďalej len „**objednávateľ**“)

1. **Dodávateľ:**

Sídlo:

IČO:

Zastúpená:

DIČ:

IČ DPH:

Bankové spojenie:.

IBAN:

SWIFT:

(ďalej len „**dodávateľ**“)

**PREAMBULA**

 Objednávateľ na obstaranie predmetu tejto rámcovej dohody použil postup verejného obstarávania: zákazka s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Článok I**

**PREDMET RÁMCOVEJ DOHODY**

1. Predmetom rámcovej dohody je záväzok dodávateľa počas platnosti tejto rámcovej dohody a na jej základe vyhotovených objednávok dodávať pre objednávateľa tovar v rozsahu určenom objednávateľom a záväzok objednávateľa dodaný tovar prevziať a zaplatiť dohodnutú cenu, ako aj ďalšie podmienky dohodnuté touto rámcovou dohodou.
2. Predmetom rámcovej dohody je dodávka športového oblečenia a obuvi objednávateľovi podľa špecifikácie a ceny, ktoré tvoria prílohu č. 1 rámcovej dohody, a to počas doby platnosti tejto zmluvy.

**Článok II**

**PODMIENKY ZADÁVANIA ZÁKAZIEK**

1. Zadávanie zákaziek na základe a počas platnosti rámcovej dohody sa bude realizovať formou písomných objednávok, ktoré sa budú vystavovať podľa aktuálnych potrieb objednávateľa.
2. Objednávky je objednávateľ oprávnený zasielať na adresu oprávnenej osoby dodávateľa prostredníctvom e-mailovej správy alebo písomne poštou, pričom dodávateľ potvrdí prijatie objednávky objednávateľovi písomnou formou alebo e-mailom: .
3. Objednávka musí obsahovať názov, množstvo a cenu, požadovaný termín dodania, dátum, pečiatku a podpis oprávnenej osoby objednávateľa.
4. Lehota dodania na základe objednávok je 5 dní odo dňa doručenia objednávky dodávateľovi.
5. Objednávateľ nie je viazaný množstvom uvedeným v prílohe č. 1, odobrať môže menej, viac, alebo žiadnu z uvedených položiek.
6. Maximálne finančné plnenie z tejto zmluvy je stanovené na Eurách bez DPH počas platnosti tejto zmluvy.

**Článok III**

**MIESTO A SPÔSOB PLNENIA**

1. Miesto plnenia predmetu tejto rámcovej dohody je sídlo objednávateľa Slovenský stolnotenisový zväz, Černockého 6, 831 53 Bratislava, e-mail: hatalova@sstz.sk
2. Odovzdanie predmetu rámcovej dohody sa uskutoční podpísaním a prevzatím dodacieho listu oprávnenými osobami zmluvných strán v mieste dodania podľa odseku 1 tohto článku.
3. Prepravu predmetu rámcovej dohody na miesto dodania zabezpečuje dodávateľ na vlastné náklady.
4. Dodávateľ odovzdá objednávateľovi predmet tejto rámcovej dohody bez technických a právnych vád, riadne, včas a v dohodnutom množstve.
5. Objednávateľ nadobúda vlastnícke právo k predmetu rámcovej dohody ihneď po jeho prevzatí a podpísaní dodacieho listu.
6. Nebezpečenstvo škody prechádza na objednávateľa dodaním predmetu tejto rámcovej dohody po podpise dodacieho listu.

**Článok IV**

**CENA A PLATOBNÉ PODMIENKY**

1. Cena predmetu tejto rámcovej dohody je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov.
2. Súčasťou ceny je aj DPH.
3. V cene sú započítané aj náklady na dopravu a vykládky na miesto dodania predmetu tejto rámcovej dohody.
4. Zmluvná cena je konečná a jej zmena nie je prípustná, okrem zmeny zákonnej sadzby DPH.
5. Cena podľa tejto rámcovej dohody je uvedená v prílohe č. 1.
6. Dodávateľovi vzniká právo na predloženie faktúry objednávateľovi dňom dodania predmetu tejto rámcovej dohody na miesto dodania objednávateľa a podpísaním dodacieho listu oprávnenými osobami zmluvných strán.
7. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. V prípade, ak faktúra nebude obsahovať tieto náležitosti, objednávateľ má právo vrátiť ju na doplnenie a prepracovanie dodávateľovi.
8. Splatnosť faktúry je 14 kalendárnych dní odo dňa doručenia faktúry so všetkými zákonnými náležitosťami objednávateľovi.

**Článok V**

**ZÁRUKA**

1. Dodávateľ sa zaväzuje poskytnúť na predmet tejto rámcovej dohody záručnú dobu v trvaní 2 roky, ktorá začína plynúť odo dňa jeho prevzatia a podpisu dodacieho listu.
2. Objednávateľ je povinný písomne oznámiť dodávateľovi vady, ktoré zistil dodatočne po podpise dodacieho listu, a to bez zbytočného odkladu po tom, čo vady zistil. Dodávateľ' je povinný k oznámeniu podľa predchádzajúcej vety sa písomne vyjadriť do 48 hodín a navrhnúť spôsob odstránenia vady.

**Článok VI**

**ZMLUVNÉ SANKCIE**

1. V prípade omeškania dodávateľa s plnením objednávky podľa článku II ods. 7 tejto rámcovej dohody má objednávateľ nárok na zmluvnú pokutu vo výške 0,05 % z ceny dodávky za každý aj začatý deň omeškania.

**Článok VII**

**ZÁVEREČNÉ USTANOVENIA**

1. Táto rámcová dohoda sa uzatvára na dobu určitú – 2 roky odo dňa jej účinnosti.
2. Zmluvné strany môžu túto rámcovú dohodu skončiť formou vzájomnej písomnej dohody.
3. Ktorákoľvek zmluvná strana je oprávnená písomne odstúpiť od tejto rámcovej dohody v zmysle § 344 a nasl. zákona č. 513/1991 Zb. Obchodný zákonník v platnom znení.
4. Zmluvné strany sa dohodli, že za závažné porušenie zmluvných povinností budú považovať najmä:
	1. ak dodávateľ opakovane (2x po sebe nasledujúcich objednávok) poruší zmluvné podmienky týkajúce sa najmä nedodržania dohodnutých termínov a kvality napriek upozorneniam objednávateľa,
	2. ak objednávateľ opakovane (2x po sebe vystavených faktúr) neuhradí prevzaté plnenie predmetu rámcovej dohody v termíne do 30 dní po uplynutí dátumu splatnosti.
5. Obidve zmluvné strany môžu túto rámcovú dohodu písomne vypovedať pred uplynutím jej platnosti aj bez udania dôvodov s 1-mesačnou výpovednou lehotou, ktorá začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.
6. Táto rámcová dohoda je povinne zverejňovaná zmluva podľa ustanovení § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií) v spojení s ustanoveniami § 47a zákona č. 40/1964 Zb. Občiansky zákonník v platnom znení.
7. Táto rámcová dohoda nadobúda účinnosť dňom nasledujúcim po dni jej zverejnenia na webovom sídle objednávateľa.
8. Táto rámcová dohoda je vyhotovená v 4 rovnopisoch, dva rovnopisy pre dodávateľa a dva rovnopisy pre objednávateľa.
9. Príloha č. 1 tvorí neoddeliteľnú súčasť tejto rámcovej dohody.

V ......................... dňa ............................

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

PhDr. Zdenko Kríž štatutárny zástupca

Slovenský stolnotenisový zväz dodávateľa